[{"text_idx": "#000002", "text": "Dechreuodd fy ngwaith ym maes adeiladu clai allan o\u2019r angen i ddod o hyd i darddiad wrth wneud. Trwy feddwl trwy ddeunydd, esblygodd wedyn i mewn i broses torchi myfyriol a oedd yn bodoli fel ffordd i feddwl trwy syniadau yn ymwneud a\u0302 fy ymarfer cerfluniol ehangach. Mae\u2019r broses torchi wedi trawsnewid yn groesiad o batrymau argraffu dysgedig a gymerwyd o argraffu 3D a dealltwriaeth organig-ffigurol o ffurf fynegiadol a chrefft a ddysgwyd dros oddeutu 8 mlynedd."}, {"text_idx": "#000003", "text": "Rwy\u2019n bwriadu cynnal y cysylltiad rhwng torchi hefo\u2019r dwylo fel bod y sgwrs rhwng y corff ac argraffu 3D yn cael ei chadw\u2019n ganolog i\u2019r ymchwil, gan eu bod mewn ffyrdd gwahanol yn brosesau personol, perfformiadol ac yn llafurus."}, {"text_idx": "#000004", "text": "Yn achos llawer o brosesau awtomataidd, mae swyddogaeth a chysylltiad y corff a\u0302 deunydd wedi diflannu, yn yr achos hwn yr argraffydd serameg 3d. Rydych yn gallu arsylwi ar y cysylltiad ag ymddangosiad, athroniaeth broses ac ecoleg o\u2019r tu allan lle mae prototeipio mewn argraffu 3D wedi dod bron fel gwylio \u2018esblygiad ar waith\u2019 (Harper et al 1977). Y bwlch a\u2019r newid persbectif hwn fydd yn bwnc canolog yn yr ymchwil."}, {"text_idx": "#000005", "text": "Mae\u2019r arteffactau sy\u2019n cael eu cynhyrchu yn esblygu wrth i mi arbrofi mwy gyda graddfa, ffurfiau cymhleth, a sut mae\u2019r broses o wneud yn gysylltiedig ag ardaloedd cyfrifiadol a roboteg argraffu 3D serameg. Mae\u2019r gwaith yn ymwneud a\u0302 sut mae awtomeiddio a chyffredinolrwydd gwneud marciau wrth argraffu 3D yn safoni\u2019r gwrthrychau y mae\u2019n eu creu trwy ddilyn y rheolau a nodwyd gan awdur y peiriant a gwahanol raglenni sleisio. Mae popeth felly yn fesuradwy."}]